## Pravilnik o uvjetima koje moraju ispunjavati korisnici sredstava Fonda za zaštitu okoliša i energetsku učinkovitost

### NN 183/2004 (23.12.2004.), Pravilnik o uvjetima koje moraju ispunjavati korisnici sredstava Fonda za zaštitu okoliša i energetsku učinkovitost

# FOND ZA ZAŠTITU OKOLIŠA I ENERGETSKU UČINKOVITOST

3163

Na
temelju članka 20. stavka 4. Zakona o Fondu za zaštitu okoliša i energetsku učinkovitost
(»Narodne novine« 107/03), članka 15. stavka 1. podstavka 5., članka 72. stavka
1. podstavka 3. i stavka 3. Statuta Fonda za zaštitu okoliša i energetsku učinkovitost
(»Narodne novine« 193/03 i 73/04), Upravni odbor Fonda za zaštitu okoliša i
energetsku učinkovitost na sjednici održanoj dana 20. prosinca 2004. godine, uz
prethodnu suglasnost Ministarstva zaštite okoliša, prostornog uređenja i
graditeljstva i Ministarstva gospodarstva rada i poduzetništva, donio je

## PRAVILNIK

### o uvjetima kojE moraju ispunjavati korisnici sredstava FondA za zaŠtitu okoliŠa i energetsku uČinkovitost

Članak
1.

Ovim
Pravilnikom propisuju se uvjeti koje moraju ispunjavati korisnici sredstava
Fonda za zaštitu okoliša i energetsku učinkovitost (u daljnjem tekstu: Fond).

Članak
2.

Korisnici
sredstava Fonda mogu biti pravne i fizičke osobe koje ulažu sredstva u
programe, projekte i slične aktivnosti u području očuvanja, održivog korištenja,
zaštite i unaprjeđivanja okoliša, te energetske učinkovitosti i korištenja
obnovljivih izvora energije.

Pod
pravnim osobama iz članka 2. stavka 1. ovog Pravilnika razumijevaju se i tijela
državne uprave.

Članak
3.

Sredstva
Fonda mogu ostvariti pravne i fizičke osobe pod uvjetima iz članka 2. ovoga
Pravilnika i ako pruže jamstva sukladno objavljenim uvjetima u natječaju za
korištenje sredstava Fonda da mogu pratiti i realizirati ulaganja u projekte,
programe i druge aktivnosti za koje im Fond odobri sredstva.

Članak
4.

Pod
jamstvima iz članka 3. ovog Pravilnika razumijevaju se:

–
dokazi o ulaganju sredstava Fonda u programe, projekte i druge aktivnosti
sukladno članku 5. ovog Pravilnika i uvjetima natječaja za korištenje
sredstava,

– dokazi korisnika sredstava Fonda da mogu
financijski pratiti ulaganja u programe, projekte i druge aktivnosti koje su
pred­met natječaja za korištenje sredstava Fonda sukladno uvjetima propisanim
tim natječajem,

– dokazi o ispunjavanju drugih uvjeta u natječaju za
koriš­tenje sredstava Fonda te ostalih uvjeta propisanih općim aktima Fonda.

Članak 5.

Pod ulaganjem sredstava u programe, projekte i druge
aktivnosti u području zaštite okoliša, energetske učinkovitosti i korištenja
obnovljivih izvora energije razumijevaju se:

– ulaganja u zaštitu, očuvanje i poboljšanje kakvoće
zraka, tla, voda i mora te ublažavanje klimatskih promjena i zaštitu ozonskog
omotača,

– saniranje odlagališta otpada, poticanje
izbjegavanja i sma­njivanja nastajanja otpada, obradu otpada i iskorištavanje
vrijednih svojstava otpada, poticanje čistije proizvodnje, odnosno izbje­gavanje
i smanjenje nastajanja otpada i emisija u proizvodnom procesu, zaštitu i očuvanje
biološke i krajobrazne raznolikosti, provedbu nacionalnih energetskih programa,
poticanje korištenja obnovljivih izvora energije (sunce, vjetar, biomasa i
dr.),

– poticanje održive gradnje, poticanje čistijeg
transporta, poticanje održivog korištenja prirodnih dobara, poticanje održivog
razvoja ruralnog prostora, poticanje održivih gospodarskih djelatnosti, odnosno
održivoga gospodarskog razvoja,

– unaprjeđivanje sustava informiranja o stanju okoliša,
pra­ćenja i ocjenjivanja stanja okoliša te uvođenje sustava upravljanja okolišem,
poticanje obrazovnih, istraživačkih i razvojnih studija, programa, projekata i
drugih aktivnosti, uključujući i demonstracijske aktivnosti.

Projekti, programi i druge aktivnosti u koja se ulažu
sredstva Fonda pobliže se utvrđuju programom rada za tekuću godinu i programom
rada za četverogodišnje plansko razdoblje.

Članak 6.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 024-04/04-02/0024
Urbroj: 563-01-04-1
Zagreb, 20. prosinca 2004.

Predsjednik
Upravnog odbora
**Davor** **Mrdulja****š, dipl****. iur****.** v. r.

Pravilnik, NN 183/2004-3163